கேள்வி: வில்லியம் அடைர் நெல்சன் - இளமைக்காலம் குறித்து விரிவாக சொல்லுங்கள்.
பதில்: நெல்சன் 1907 ஆம் ஆண்டில் பிறந்தார். இவரின் தந்தை எச். அடேர் நெல்சன், அபர்டீனில் மாட்சிமை தாங்கிய அரசரின் அரங்கில் மேலாளராக இருந்தவர். வில்லியம் நெல்சன் 1914 முதல் 1924 வரை அபர்டீன் கிராமர் பள்ளியில் கல்வி பயின்றார். அபர்டீனில் இருந்த "வில்லியம்சன் அன்ட் டன்" என்னும் பட்டயக் கணக்காளர் நிறுவனத்தில் வேலை பழகுனராகச் சேர்ந்த வில்லியம் நெல்சன், 1930 ஆம் ஆண்டில் இடம்பெற்ற இறுதித் தேர்வில் சிறப்புத் தகைமையுடன் வெற்றி பெற்றார். இதன்பின்னர் அக்காலத்தில் முன்னணியில் இருந்த பல பட்டயக் கணக்காளர் நிறுவனங்களில் பணியாற்றினார். 1930களின் நடுப் பகுதியில், அக்காலத்தில் பிரித்தானியர் ஆட்சியின் கீழிருந்த இலங்கைக்கு வந்த நெல்சன், கொழும்பு இருந்த இலண்டனைச் சேர்ந்த "ஃபோர்ட், ரோட்சு அன்ட் தோர்ன்டன்" என்னும் பட்டயக் கணக்காளர் நிறுவனத்தில், ஐந்து ஆண்டுகள் பணிபுரிந்தார். இவர் அங்கே மேல்நிலை உதவியாளர் தரத்தில், கணக்காய்வு, கணக்கியல் துறைக்குப் பொறுப்பாக இருந்தார்அபர்டீன் கிராமர் பள்ளி சஞ்சிகையில் இருந்து, Nesson, W. A., 2004ல் மேற்கோள் காட்டியபடி.